Aleksa Mikić
Aleksa Mikić (Brčko, 11. juna 1912. − Sarajevo,  22. novembra 1986.) je bosanskohercegovački pisac i novinar srpskog porijekla.

Biografija 
Kao dijete siromašnih roditelja, Mikić je vrlo rano morao da se bori za održanje golog života. Školovao se neredovno i kasno. Srednje obrazovanje je stekao najzad pohađajudi večernju gimnaziju u Sarajevu. Pored toga, radio je razne poslove: bio je tucač kamena na državnom putu, poslužitelj u seoskoj školi, poštar, fizički radnik na tuđim poljoprivrednim gazdinstvima, opštinski službenik itd. Zapravo je i glavno inspirativno vrelo Alekse Mikića bilo njegovo seosko djetinjstvo, koje je bilo vrlo teško, sumorno, oskudno u svemu osim u nadi da ce budućnost biti vedrija i ljepša. Uz tematsku skućenost i primjetnu jednoličnost u opisivanju događaja i doživljaja, Mikić je znao da uoči problem, da ga majstorski eksplicira i da se prema materiji obrađenoj u priči odredi na način prihvatljiv za djecu. U svojim prozama on nije široko i duboko zahvatao život, nego se, najčesće, usmjeravao na opisivanje vlastitih doživljaja u porodici, užem zavičaju i krajevima u kojima je služio kod bogatih seljaka. 

Nakon završene osnovne škole, srednjoškolsko obrazovanje stekao je u večernjoj gimnaziji u Sarajevu. Sudjelovao je u narodnooslobodilačkom ratu. Poslije rata radio je u redakciji sarajevskog dnevnog lista Oslobođenje. Bio je jedan od osnivača i urednik časopisa za mlade Male novine. Između dvaju ratova objavljivao je priče za odrasle, ali je glavninu svog pisanja posvetio djeci.  

Umro je 22. novembra 1986. u Sarajevu gdje je i sahranjen na gradskom groblju Bare.

Nagrade 
 Nagrada Društva pisaca Bosne i Hercegovine za Male priče o velikoj djeci (1957.)
 Dvadesetsedmosrpanjska nagrada (1986)

Djela 

 Za plugom (1939.) 
 Sve za petoljetku (1949.)
 Maramica (1950.) 
 Dječaci iz odreda (1953.)
 Sunčana obala (1954.) 
 Pjesma na Konjuhu (1956.) 
 Male priče o velikoj djeci (1957.) 
 Prijatelji iz Smogve (1959.) 
 Pionirka iz Vranjica (1960.) 
 Priče o malim borcima (1962.) 
 Djevojčica sa plakata (1964.) 
 Zvonici i daljine (1976.) 
 Preko rijeke (1981.) 
 Vatre na Kozari (1981.)

Reference

Vanjski linkovi 
 Aleksa Mikić - Sunčana obala
 Umjetničko i poučno u pričama za djecu Alekse Mikića 

Bosanskohercegovački pisci
Biografije, Brčko